b"\n_START_ARTICLE_\nWilliam John Donaldson\n_START_SECTION_\nBiografia\n_START_PARAGRAPH_\nA banda de ser jugador i escriptor d'escacs, en Donaldson tamb\xc3\xa9 ha realitzat activitats d'organitzador, \xc3\xa0rbitre, periodista, i federatiu, sempre en l'\xc3\xa0mbit dels escacs. Ha estat el capit\xc3\xa0 de l'equip estatunidenc en sis Olimp\xc3\xadades d'escacs, des de 1986 a 1996._NEWLINE_El 1990, fou elegit membre del consell de la Federaci\xc3\xb3 d'escacs dels Estats Units, i va esdevenir tamb\xc3\xa9 editor de la revista Inside Chess, publicada per en Yasser Seirawan._NEWLINE_Despr\xc3\xa9s que la revista tanqu\xc3\xa9s, es va traslladar a San Francisco, on va dirigir les activitats escaqu\xc3\xadstiques del San Francisco Mechanics Institute. S\xe2\x80\x99ha especialitzat a escriure llibres d'escacs, i espec\xc3\xadficament biografies de personatges hist\xc3\xb2rics en aquest \xc3\xa0mbit._NEWLINE_El 9 de desembre de 2006, en Donaldson fou nomenat President de la zona USA de la FIDE, en substituci\xc3\xb3 de Robert Tanner, que havia renunciat al c\xc3\xa0rrec.\n_START_SECTION_\nResultats destacats en competici\xc3\xb3\n_START_PARAGRAPH_\nEls anys 2002 i 2003 es va classificar per jugar el Campionat d'escacs dels Estats Units. Ha aconseguit dues normes de GM, a Lindsborg 2002 i a Stratton Mountain 2003."